**STALDEN FOR SÆSON 2023:**

Udmelding til ‘Energisterne

Aktivitetsudvalget står for aktiviteterne i Stalden om søndagen og for koordinering og formidling af sociale arrangementer (først og fremmest børnefest) i samarbejde med først og fremmest de \*Energister’, som vil give et nap med og derudover i samarbejde med de omkringliggende haveforeninger. Samværet i Stalden er først og fremmest hygge for ’Energisterne’ og deres børn og det sekundære formål er at generere midler til ekstraordinære fornyelser til glæde for dagligdagen i Energien. Ved starten af denne sæson donerer Aktivitetsudvalget 4 vejrbestandige bord/bænkesæt til pergolaen og en SoundBox med microfon til musik i Stalden om søndagen og til generalforsamlinger og sommermøder. Disse donationer lægger beslag på overskuddet for mere end 3 års aktiviteter i Stalden, så der er brug for meget større opbakning til aktiviteterne i Stalden end der har været i de senere år. Går man 10-15 år tilbage i tiden har Aktivitetsudvalget på blot et par år kunnet donere goder som bordtennisbord, TV, Video/DVD, køle-/fryseskabe, opvaskemaskine, ventilationssystem til Stalden o.m.m., foruden at yde store tilskud til børnefester og høstfester. I dag indbringer aktiviteterne kun en brøkdel i forhold til tidligere, så støt op og mød op i Stalden om søndagen, nyd en sodavand og en pølse, og mød alle os andre og lad jeres børn møde alle de andre børn! Der er eksempler på aktive venskaber blandt ’Energisternes’ børn, som er grundlagt for mere end 25 år siden, hvor samværet talte mere end Klatretårnet, gyngestativet og sandkassen nede i Fars og Mors have, for ikke at tale om iPads mv.

Staldåbent’ med køb af øl, pølser, chips og spil ‘fluer’ og lodder på søndage kl. 11-13 fra **21/5** og på de efterfølgende søndage: (28/5 lukket pga Pinse) 4/6, 11/6, 18/6, 23/6 (fredag/skt. Hans), 2/7, 9/7, 16/7, 23/7, 30/7, (6/8 er der børnefest) og 13/8.

Der er brug for at ’Energister’ (2 pr. søndag) tager nogle vagter (alt fra en enkelt vagt til flere), så det kan hænge sammen.

Vi håber at kunne lægge en vagtplan på den første åbningsdag den 21. Maj, så hvis du vil give et nap med, så mød op den 21/5 og/eller kontakt: Tilmelding til vagterne til Frank, H12 Tlf. 21751020.

Man mødes i pergolaen om torsdagen. Hyggeaftenerne begynder torsdag 8/6 kl. 18:30-20:30

Vi håber, at der bliver opbakning til at arrangere en sommerfest eller en fællesspisning. Kan du tænke dig at arrangere, så tal med os i Aktivitetsudvalget.

Børnefest 6. august - arrangeres igen i år med Kongedybet – Vil I være med ? - Der er brug for flere hænder til at hjælpe med aktiviteterne for børnene, så hermed en opfordring til alle børnefamilierne til at tage bedsteforældre med på dagen for børnefesten, så der bliver hænder fri til at give et nap med ved aktiviteterne.

Bio Blitz (arrangement om planter og småkravl)?????

Kastanjedag 22. oktober sammen med Kongedybet

Aktivitetsgruppen arbejder derudover med at kunne arrangere loppemarked, samt fællesarrangementer, udflugter, smagninger mv. sammen med de omkring liggende haveforeninger. Følg med på opslagstavlerne.

***Vi glæder os til et stort fremmøde og***

***hyggeligt samvær i den nye sæson***